Source: https://www.slov-lex.sk/pravne-predpisy/SK/ZZ/2015/169/
Timestamp: 2019-12-15 20:45:59+00:00

Document:
169/2015 Z.z. - Vyhláška Úradu pre normalizáciu, me... - SLOV-LEX
169/2015 Z.z.
Predpis bol zrušený predpisom 190/2003 Z. z.
Časová verzia predpisu účinná od 01.08.2015 do 16.01.2020
Úrad pre normalizáciu, metrológiu a skúšobníctvo Slovenskej republiky podľa § 35 ods. 5 zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení zákona č. 120/2015 Z. z. (ďalej len "zákon") ustanovuje:
Úprava zbrane kategórie A, kategórie B alebo kategórie C na zbraň kategórie D uvedenú v § 7 ods. 1 písm. d) zákona sa vykonáva v súlade s technickou dokumentáciou spracovanou držiteľom skupiny B zbrojnej licencie, ktorý úpravu vykoná.
Pri úprave zbrane kategórie A, kategórie B alebo kategórie C na zbraň kategórie D uvedenú v § 7 ods. 1 písm. d) zákona sa dodržiava tento postup:
hlavné časti zbrane kategórie D uvedenej v § 7 ods. 1 písm. d) zákona sa upravia tak, aby využitie mechanických vlastností materiálu neumožnilo spätnú úpravu zbrane kategórie D uvedenej v § 7 ods. 1 písm. d) zákona na zbraň, do ktorej by bolo možné nabíjať a z nej strieľať strelivo určené pre zbraň kategórie A, kategórie B alebo kategórie C,
v hlavni zbrane kategórie D uvedenej v § 7 ods. 1 písm. d) zákona sa umiestnia zábrany, ktorých odstránenie spôsobí zničenie hlavne,
rozmery nábojovej komory zbrane kategórie D uvedenej v § 7 ods. 1 písm. d) zákona sú také, aby strelivo určené pre zbraň kategórie A, kategórie B alebo kategórie C nebolo možné vystreliť,
pri zbrani kategórie D uvedenej v § 7 ods. 1 písm. d) zákona s presadenou nábojovou komorou pri pokuse o odstránenie hlavne dôjde k poškodeniu jej nerozoberateľného spoja s puzdrom záveru,
ústia nábojových komôr revolverového valca zbrane kategórie D uvedenej v § 7 ods. 1 písm. d) zákona sa oproti hlavni zúžia a presadia,
pri zbrani kategórie D uvedenej v § 7 ods. 1 písm. d) zákona, ktorej konštrukcia je riešená tak, že pri bežnej manipulácii a čistení zbrane sa umožňuje rozobratie hlavných častí; tieto hlavné časti nesmú umožňovať z nich strieľať strelivo určené pre zbraň kategórie A, kategórie B alebo kategórie C.
Označenie zbrane uvedenej v § 7 ods. 1 písm. d) zákona kontrolnou expanznou značkou sa vykoná trvalým a viditeľným spôsobom. Kontrolnou expanznou značkou sa označí hlaveň a aspoň jedna ďalšia hlavná časť tejto zbrane.
Vzor kontrolnej expanznej značky podľa § 35 ods. 3 písm. c) zákona je uvedený v prílohe.
Číslo: 169/2015 Z. z.
Názov: Vyhláška Úradu pre normalizáciu, metrológiu a skúšobníctvo Slovenskej republiky o technickom postupe pri úprave zbrane kategórie A, kategórie B alebo kategórie C na expanznú zbraň kategórie D
Dátum schválenia: 15.07.2015
2. 01.08.2015 - 16.01.2020

References: § 35
 § 7
 § 7
 § 7
 § 7
 § 7
 § 7
 § 7
 § 7
 § 7
 § 7
 § 35